Mandag 6.5.2013 tog jeg tidligt hjem fra arbejdet for at modtage min nye opvaskemaskine fra El-giganten.  Dette var en Electrolux fritstående opvaskemaskine ESF63012W. Inden købet havde jeg målt højden og bredden under bordpladen, hvor en opvaskemaskine skulle stå. Højden var 83 cm. Electrolux opvaskemaskinen højde var 82-87 cm iflg. El-gigantens hjemmeside.  Så det passede jo.

Men ak......det viste sig, at opvaskemaskinen var for høj, da toppladen ikke kunne tages af. Iflg. montøren ville garantien ikke dække, hvis han framonterede toppladen. Opvaskemaskinen måtte stilles midt i køkkenet - og jeg skulle tage kontakt til El-giganten for at finde en løsning (en anden opvaskemaskine/afhentning af den allerede leveret opvaskemaskine). 

Jeg ringede derefter til kundeservice (måske skulle El-giganten finde et nyt ord) og blev viderestillet til salgsafdelingen, hvor man ville hjælpe med at finde en ny maskine. I røret fik jeg en flink mand, som fik historien om den for høje opvaskemaskine (de var klar over fejlen på højden på hjemmesiden). Han foreslog en anden opvaskemaskine (Gorenje opvaskemaskine GV8425) - dog ville denne koste kr. 500 mere. Men pyt...... jeg savnede jo en opvaskemaskine - og den allerede leveret opvaskemaskine kunne jo ikke bruges til meget der midt på gulvet.

 I går d.10.5, havde jeg så igen taget fri fra arbejdet for at modtage en opvaskemaskine. Suk..... men denne opvaskemaskine manglede en frontpladen, trods jeg havde fortalt sælger, hvilket slags opvaskemaskine det skulle være. Nå… men montøren tog opvaskemaskinen med igen - hvilket jo var heldigt – ellers havde der stået 2 opvaskemaskiner midt på køkkengulvet med de besværligheder, som dette ville have givet - og bad mig om at kontakte kundeservice(det er rigtigt svært for mig at skrive dette ord efterhånden). 
Tog igen kontakt til k.......... for at finde en løsning og blev omstillet til en sælger. Sælgeren foreslog denne gang en AEG Opvaskemaskine F45010W0 til kr. 2699,-. Denne var dog i restorden indtil 17.5.2013. Ellers kunne det blive en opvaskemaskine, der var en del dyre. Men da min tillid til El-giganten på dette tidspunkt var lig 0 – nu var jeg jo blevet en kritik kunde - havde jeg undersøgt andre butikkers priser inden samtalen med El-giganten. Herunder Punkt1 som havde den selvsamme AEG Opvaskemaskine F45010W0 til kr. 2299,-.på tilbud (og kunne leveres meget hurtigt). Altså kr. 400 kr. under El-gigantens pris. Dette fortalte jeg El-gigantens sælger. Men.......ingen rabat til en frustret kunde.  Jeg ophævede handlen, og bad El-giganten afhente deres opvaskemaskine (den først leveret opvaskemaskine) i mit køkken. Dette kan dog først blive lørdag d.18. maj for, at jeg ikke skal tage fri for arbejdet for 3.gang. 

Jeg har nu bestilt opvaskemaskinen hos Punkt1 - og dermed sparet kr.400. Så aldrig mere El-giganten. Og så kan El-giganten meget passende ændre deres hjemmeside, så andre kunder ikke få det samme problem som jeg.  Electrolux fritstående opvaskemaskine ESF63012W står stadig til at have en højde på 82-87 cm på El-gigantens hjemmeside - trods El-giganten er klar over, at dette ikke passer. 

Jeg venter stadig på nogle kreditnotater - og en tilbageførsel af mine penge på 2 opvaskemaskiner på mit kreditkort fra El-giganten. Gad vide, hvornår det sker -  og om det sker, hvis jeg ikke ringer til k........... igen?

Mandag d. 13.5.2013: 
Hjertesuk........Elgiganten har nu trukket betalingen for min "uønsket gæst" på mit visakort. Måske skulle jeg sende en regning tilbage for husleje midt  i mit køkken for min "uønsket gæst", som absolut ikke har pyntet her i weekenden blandt gæster? Måske har El-giganten et bud på, hvad det koster?

Mon El-giganten også trækker på kontoen for den opvaskemaskine, som jeg undgik kom ind i mit køkken (OBS - har lige sendt en besked til banken for at være på den sikre side  ) ?

Opdatering; Torsdag d. 23.5.2013:

Vores "uønsket gæst" blev hentet fredag d. 17.maj. Jeg mangler endnu at få pengene tilbage på min konto  Sendte en mail ang. dette onsdag d. 22. maj. til k......... I dag havde jeg stadig  ikke modtaget besked på denne mail - og ringede derfor k........ op. Beskeden var - at de ville kontakte banken i dag , og pengene ville blive overført i næste uge !!!!! Det er så ufattelig ringe!

OBS....Elgiganten har fortsat ikke ændret deres hjemmeside. Der er fortsat forkerte mål på "vores uønsket gæst" på deres hjemmeside - trods deres garanti om at ændre dette!